Държавен вестник, бр. 76, 2024 г., стр. 9

БРОЙ  76	
Д Ъ Р Ж А В Е Н  В Е С Т Н И К 	
СТР.  9  
Въпреки това, по отношение на предупре­
дителните пътни знаци за опасност, преду­
преждаващи за подвижни мостове и прелези, 
Договарящите страни могат да прилагат разпо­
редбите на член 35, параграф 35 от настоящата 
Конвенция или на Приложение 1 към нея, 
раздел Б, параграф 5, вместо разпоредбите 
на настоящия параграф.
6. В случай че предупредителният пътен 
знак за опасност се използва, за да предупреди 
за опасност в участък от пътя с определена 
дължина (например поредица от опасни завои 
или участък от платното за движение в лошо 
състояние) и ако се счита за желателно да се 
покаже дължината на този участък, това се 
прави на допълнителна табела, съответстваща 
на модел 2 от Приложение 7 към настоящата 
Конвенция, поставена в съответствие с раз­
поредбите на това приложение.
ПЪТНИ ЗНАЦИ С ПРЕДПИСАНИЯ ЗА УЧАСТ­
НИЦИТЕ В ДВИЖЕНИЕТО, РАЗЛИЧНИ ОТ 
ЗНАЦИТЕ ЗА ПРЕСТОЙ И ПАРКИРАНЕ
Член 10
Пътни знаци относно предимството
1. Пътните знаци, които уведомяват или 
информират участниците в движението за 
специалните правила за предимство на кръс­
товищата, са знаци B 1, B 2, B 3 и B 4, които 
са описани в Приложение 2, раздел A, от тази 
Конвенция. Пътните знаци за информиране 
на участниците в движението за правилото 
за предимство в тесни участъци от пътя са 
знаци В 5 и В 6, които са описани в Приложе­
ние 2, раздел Б.
2. Пътен знак В 1 „Пропусни движещите се 
по пътя с предимство“ се използва за уведо­
мяване на водачите, че на кръстовището, 
където е поставен знакът, трябва да пропуснат 
превозните средства, движещи се по пътя, 
към който се приближават. 
3. Пътен знак В 2 „STOP“ се използва за 
уведомяване на водачите, че на кръстовище­
то, където е поставен знакът, трябва да спрат 
преди да навлязат в кръстовището и да дадат 
път на превозните средства, движещи се по 
пътя, към който се приближават.
В съответствие с член 46, параграф 2 от 
настоящата Конвенция всяка държава уве­
домява генералния секретар дали е избрала 
В 2а или В 2в за модел на пътен знак „STOP“.
4. Пътен знак В 2 се поставя на друго място, 
а не на кръстовище, ако компетентните органи 
считат за необходимо да уведомят водачите, 
че трябва да спрат на нивото на знака и да 
не потеглят отново, докато не се убедят, че 
могат да направят това без опасност.
5. Пътни знаци В 1 и В 2 се поставят на 
кръстовището, по възможност на нивото на 
мястото, в което превозните средства трябва 
да спрат или отвъд което не трябва да преми­
нават при осигуряване на предимство.
6. Пътен знак А със символ А 23 или символ 
А 24 може да се използва като предварителен 
предупредителен знак съответно за знак В 1 
или знак В 2. Въпреки това в държавите, които 
използват знак Аа като предупредителен знак 
за опасност, предварителните предупредител­
ни знаци за знак В 1 или знак В 2 могат да 
бъдат същите знаци, допълнени с допълни­
телна табела от модел 1, както е посочено в 
Приложение 7 към настоящата Конвенция.
7. Пътен знак В 3 „ПЪТ С ПРЕДИМСТВО“ 
се използва за уведомяване на движещите се 
по пътя, че на кръстовищата на този път с 
други пътища водачите на пътни превозни 
средства, движещи се по тези други пътища 
или идващи от тях, са длъжни да дадат път 
на превозните средства, движещи се по този 
път. Този пътен знак може да бъде поставен в 
началото на пътя и да се повтаря след всяко 
кръстовище; той може да бъде поставен и 
преди или на кръстовището. Когато на пътя 
е поставен пътен знак В 3, пътен знак В 4 
„КРАЙ НА ПЪТЯ С ПРЕДИМСТВО“ се пос­
тавя при подхода към мястото, където пътят 
престава да има предимство пред другите 
пътища. Пътен знак В 4 може да се повтори 
един или повече пъти преди мястото, където 
свършва предимството; тогава знакът или 
знаците, поставени преди това място, трябва 
да имат допълнителна табела, съответстваща 
на модел 1 от Приложение 7.
8. В случай че на даден път предупреждение 
за кръстовище е дадено с предупредителен знак 
за опасност, съдържащ един от символите на 
А 22, или ако на кръстовището пътят е път 
с предимство и е сигнализиран като такъв с 
пътни знаци В 3, както е предвидено в пара­
граф 7 от настоящия член, на кръстовището 
се поставя пътен знак В 1 или В 2 на всички 
други пътища; въпреки това поставянето на 
пътен знак В 1 или В 2 не е задължително 
на пътища, като пътеки или черни пътища, 
където водачите са длъжни да дадат път на 
кръстовището, дори и при липса на такива 
знаци. Знак В 2 се поставя само ако компе­
тентните органи считат за целесъобразно да 
изискват от водачите да спрат, по-специал­
но поради лошата видимост за водачите на 
участъците от пътя от която и да е страна на 
кръстовището, което те приближават.
Член 11
Пътни знаци за въвеждане на забрани или 
ограничения
В раздел А от Приложение 4 към настоя­
щата Конвенция са описани пътните знаци 
за въвеждане на забрани или ограничения, 
различни от знаците за престой и паркиране, 
и е посочено тяхното значение. В него са опи­
сани и пътните знаци, които сигнализират за 
края на тези забрани и ограничения или на 
някое от тях.